Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 110/15/4403	Nitra, 17.7.2015
EEČ : 2-32-138-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX 
	sídlo organizácie: XXXXX, XXXXX, Slovensko
Obsahom zmieru je:
V priebehu mediačného konania uskutočneného v mesiacoch jún - júl 2015 na Okresnom súde XXXXX podľa § 220 a nasl. Trestného poriadku bola dňa 02.07.2015 uzatvorená dohoda o zmieri medzi obvineným XXXXX, poškodeným XXXXX a splnomocnencom Relco Slovakia s. r. o., v ktorej obaja poškodení vyhlásili, že si neuplatňujú od obvineného náhradu škody. Poškodený XXXXX si svoje nároky uplatňuje v poisťovni Kooperativa a. s., a to stratu na zárobku vo výške 4 040,- € a nárok na bolestné vyčíslený XXXXX dňa 29.06.2015. Obvinený sa v dohode zaviazal, že ak poisťovateľ Kooperativa a. s. odmietne uhradiť uplatnenú škodu, ktorá vznikla v súvislosti s predmetnou dopravnou nehodou (náklady na poskytnutú zdravotnú starostlivosť Všeobecnej zdravotnej poisťovni a. s., krajská pobočka XXXXX vo výške 2 656,33 €, náklady vzniknuté výplatou nemocenských dávok Sociálnej poisťovni, pobočka XXXXX vo výške 1266,50 € a nárok na škodu na zdraví vyčíslenú XXXXX a stratu na zárobku vyčíslenú ako hrubá mzda vo výške 4 040,- € spôsobenú poškodenému XXXXX) z titulu povinného zmluvného poistenia zodpovednosti za škodu spôsobenú prevádzkou motorového vozidla, nahradí hore uvedené uplatnené nároky poškodeným on sám.

Obvinený XXXXX vyhlásil, že spáchal skutok, pre ktorý je trestne stíhaný a tento i úprimne oľutoval. Obaja poškodení XXXXX a Relco Slovakia s. r. o. vyjadrili so zmierom súhlas a XXXXX vyhlásil, že dodržaním dohody sú jeho nároky vo vzťahu k obvinenému uspokojené. Obvinený sa ďalej zaviazal zložiť na účet Okresnej prokuratúry XXXXX najneskôr do 10.07.2015 sumu 200,- Eur na všeobecne prospešné účely, pričom polovicu tejto sumy žiadal poukázať na účet Organizácie muskulárnych dystrofikov v SR so sídlom Bratislava, Banšelová 4.  

Obvinený XXXXX uhradil dňa 09.07.2015 na účet Okresnej prokuratúry XXXXX peňažnú sumu vo výške 200,- Eur (slovom dvesto eur) určenú na všeobecne prospešné účely. 50 % z uvedenej sumy, t. j. 100,- Eur bude odovzdaných štátu na peňažnú pomoc poškodeným trestnými činmi. Obvinený za príjemcu peňažných prostriedkov určených na všeobecne prospešné účely v sume 100,- Eur určil Organizáciu muskulárnych dystrofikov v SR so sídlom Bratislava, Banšelová 4.  

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-200/1-VYS-NR-2015.
stíhaného uznesením vyšetrovateľa Okresného riaditeľstva PZ v Nitre, Odboru kriminálnej polície sp. zn. ORP-200/1-VYS-NR-2015 dňa 16.03.2015 pre prečin ublíženia na zdraví podľa § 157 odsek 1, odsek 2 písmeno a) Trestného zákona na tom skutkovom základe, že dňa 24.09.2014 v čase o 9.05 hod došlo k dopravnej nehode na ulici Staničná v Nitre, a to tak, že vodič XXXXX jazdiaci na motorovom vozidle Peugeot Boxer, evidenčného čísla NR-970CJ, ktorého vlastníkom je RELCO SLOVAKIA s. r. o. so sídlom XXXXX XXXXX, jazdiaci po Staničnej ulici v smere od železničnej stanice do mesta v rozpore s § 4 odsek 1 písmeno c) zákona č. 8/2009 Z. z. o cestnej premávke v znení neskorších predpisov (ďalej len „zákon o cestnej premávke“) nesledoval situáciu v cestnej premávke, v dôsledku čoho v rozpore s § 4 odsek 1 písmeno f) zákona o cestnej premávke nedal prednosť chodcovi XXXXX, bytom Klementisova 33, XXXXX, ktorý prechádzal po vyznačenom prechode pre chodcov z pohľadu vodiča zľava doprava, v dôsledku čoho utrpel poškodený XXXXX zranenia zlomeninu chirurgického krčka ľavej ramennej kosti s odtrhnutím veľkého hrboľa ramennej kosti, zlomeninu 5. až 7. rebra na ľavej strane tela s pomliaždením pľúc a kožnú odierku na ľavom kolene s dobou PN viac od 24.09.2014 do 01.12.2014,

Odôvodnenie: 
Uznesením vyšetrovateľa Okresného riaditeľstva PZ v Nitre, Odboru kriminálnej polície sp. zn. ORP-200/1-VYS-NR-2015 bolo dňa 24.02.2015 podľa  § 199 odsek 1 Trestného poriadku začaté trestné stíhanie pre prečin ublíženie na zdraví podľa § 157 odsek 1, odsek 2 písmeno a) Trestného zákona a následne dňa 16.03.2015 uznesením vyšetrovateľa Okresného riaditeľstva PZ v Nitre, Odboru kriminálnej polície sp. zn. ORP-200/1-VYS-NR-2015 vznesené obvinenie XXXXX pre prečin ublíženia na zdraví podľa § 157 odsek 1, odsek 2 písmeno a) Trestného zákona v zmysle § 206 odsek 1 Trestného poriadku na skutkovom základe uvedenom vo výrokovej časti rozhodnutia.

Spáchanie skutku obvineným bolo okrem jeho vlastného priznania dostatočne preukázané výpoveďou poškodeného XXXXX a splnomocnenca poškodeného Relco Slovakia s. r. o. XXXXX, svedkov XXXXX, XXXXX v spojení s listinnými dôkazmi najmä obsahom priestupkového spisu ORPZ-NR-ODI1-340/2014, výpisom z evidenčnej karty vodiča, znaleckým posudkom XXXXX č. 24/2015, znaleckým posudkom Ing. Josefa Veverku            č. 27/2015, vyčíslením straty na zárobku, výpisom z obchodného registra, oznámením škodovej udalosti z 26.09.2014, vyčíslením škody Sociálnom poisťovňou, pobočka XXXXX a Všeobecnou zdravotnou poisťovňou a ostatným obsahom spisového materiálu.

Preskúmaním príslušného spisového materiálu som zistila, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v  § 220 odsek 1 Trestného poriadku.

           V zmysle § 157 odsek 1, odsek 2 písmeno a) Trestného zákona sa prečinu ublíženia na zdraví dopustí aj ten, kto inému z nedbanlivosti spôsobí ťažkú ujmu na zdraví a čin spácha závažnejším spôsobom konania. Páchateľ sa potrestá odňatím slobody na jeden až päť rokov.

Podľa § 138 písmeno h) Trestného zákona závažnejším spôsobom konania sa rozumie páchanie trestného činu porušením dôležitej povinnosti vyplývajúcej z páchateľovho zamestnania, postavenia alebo funkcie alebo uloženej mu podľa zákona. 

        	Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru                a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 	b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 	c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

        	Obvinený XXXXX, poškodený XXXXX a splnomocnenec poškodeného Relco Slovakia s. r. o. XXXXX vyhlásili, že zmier uzavreli dobrovoľne, slobodne          a vážne. Obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. Obvinený slobodne, vážne, zrozumiteľne a určito písomne vyhlásil, že spáchal skutok, za ktorý je stíhaný ako obvinený. Svoj čin oľutoval. Poškodené poisťovne Všeobecná zdravotná poisťovňa, krajská pobočka v Nitre i Sociálna poisťovňa, pobočka XXXXX vyjadrili písomne súhlas s mediáciou, pričom na základe dohody o zmieri budú ich nároky refundované na základe oznámenia škodovej udalosti obvineným poisťovňou Kooperativa a. s.

Dňa 02.07.2015 bola uzatvorená dohoda o zmieri medzi obvineným XXXXX, poškodeným XXXXX a splnomocnencom poškodeného Relco Slovakia s. r. o. XXXXX, v ktorej obaja poškodení vyhlásili, že si neuplatňujú od obvineného náhradu škody. Poškodený XXXXX si svoje nároky uplatňuje v poisťovni Kooperativa a. s., a to stratu na zárobku vo výške 4 040,- € a nárok na bolestné vyčíslený XXXXX dňa 29.06.2015. Obvinený sa v dohode zaviazal, že ak poisťovateľ Kooperativa a. s. odmietne uhradiť uplatnenú škodu, ktorá vznikla v súvislosti s predmetnou dopravnou nehodou (náklady na poskytnutú zdravotnú starostlivosť Všeobecnej zdravotnej poisťovni a. s., krajská pobočka XXXXX vo výške 2 656,33 €, náklady vzniknuté výplatou nemocenských dávok Sociálnej poisťovni, pobočka XXXXX vo výške 1 266,50 € a nárok na škodu na zdraví vyčíslenú XXXXX a stratu na zárobku vyčíslenú ako hrubá mzda vo výške 4 040,- € spôsobenú poškodenému XXXXX) z titulu povinného zmluvného poistenia zodpovednosti za škodu spôsobenú prevádzkou motorového vozidla, nahradí hore uvedené uplatnené nároky poškodeným on sám.

Obvinený XXXXX vyhlásil, že spáchal skutok, pre ktorý je trestne stíhaný a tento i úprimne oľutoval. Obaja poškodení XXXXX a Relco Slovakia s. r. o. zastúpený XXXXX vyjadrili so zmierom súhlas a XXXXX vyhlásil, že dodržaním dohody sú jeho nároky vo vzťahu k obvinenému uspokojené. Obvinený         sa ďalej zaviazal zložiť na účet Okresnej prokuratúry XXXXX najneskôr do 10.07.2015 sumu 200,- Eur na všeobecne prospešné účely, pričom polovicu tejto sumy žiadal poukázať na účet Organizácie muskulárnych dystrofikov v SR so sídlom Bratislava, Banšelová 4.  

Obvinený XXXXX uhradil dňa 09.07.2015 na účet Okresnej prokuratúry XXXXX peňažnú sumu vo výške 200,- Eur (slovom dvesto eur) určenú na všeobecne prospešné účely. 50 % z uvedenej sumy, t. j. 100,- Eur bude odovzdaných štátu na peňažnú pomoc poškodeným trestnými činmi. Obvinený za príjemcu peňažných prostriedkov určených na všeobecne prospešné účely v sume 100,- Eur určil Organizáciu muskulárnych dystrofikov v SR so sídlom Bratislava, Banšelová 4 na číslo účtu 2624340950/1100, Tatra banka Bratislava.

Táto suma je primeraná závažnosti spáchaného trestného činu.
 
Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného, jeho osobné a majetkové pomery a skutočnosť, že doposiaľ nebol súdom trestaný a nebol ani   postihnutý v priestupkovom konaní som dospela k záveru, že takýto spôsob rozhodnutia vo veci je dostačujúci. 

Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Martha Kolenčíková
prokurátorka